בוליבר (מחוז בקולומביה)

בוליבר (בספרדית: Bolívar) הוא מחוז בקולומביה. הוא נקרא לפי שמה של אחת מתשע המדינות המקוריות שהרכיבו בזמנו את ארצות הברית של קולומביה. מחוז בוליבר ממוקם בצפון קולומביה, ומשתרע מכיוון צפון לדרום: מאזור העיר קרטחנה שבחוף הים הקריבי, ליד שפך הנהר מגדלנה, דרומה לאורך הנהר עד לגבול עם מחוז אנטיוקיה. במערב הוא גובל במחוזות סוקרה וקורדובה, בדרום-מערב במחוז אנטיוקיה, בדרום מזרח במחוז סנטנדר, במזרח במחוזות ססאר ומגדלנה ובצפון-מזרח (לרוב באמצעות תעלת דיגה) במחוז אטלאנטיקו. בירת המחוז היא קרטחנה. ערים חשובות אחרות בו הן אל כרמן דה בוליבר, מגנגה, סנטה קרוס דה מומפוס וטורבקו. דגל מחוז בוליבר דומה לדגל ליטא. קישורים חיצוניים אתר האינטרנט הרשמי של בוליבר (בספרדית) אתר ממשל המחוז בוליבר בוליבר, באתר אנציקלופדיה בריטניקה (באנגלית)